Sūrenes
Sūrenes (latīņu: Polygonum) ir sūreņu dzimtas ģints, kurā ir iekļautas aptuveni 130 lakstaugu sugas. Ģints galvenokārt aug ziemeļu puslodes mērenajos reģionos. Vairākas sugas ir sastopamas Latvijas teritorijā. Sugas ir ļoti dažādas, sākot no viengadīgiem lakstaugiem līdz daudzgadīgiem krūmājiem. Dažu zvīņspārņu (Lepidoptera) sugu kāpuri sūrenes izmanto kā barību.